Държавен вестник, бр. 68, 2016 г., стр. 17

БРОЙ  68	
Д Ъ Р Ж А В Е Н  В Е С Т Н И К 	
СТР.  17  
те по него. За тази цел на първата си среща 
Конференцията на страните, служеща като 
среща на страните по настоящия Протокол, 
приема необходимите бюджетни разпоредби.
Член 29
Мониторинг и докладване
Всяка страна осъществява мониторинг и 
контрол за изпълнението на задълженията 
си по настоящия Протокол през периоди и 
във форма, определени от Конференцията на 
страните, служеща като среща на страните 
по настоящия Протокол, докладва във връзка 
с мерките, които е предприела за неговото 
прилагане, пред Конференцията на страните, 
служеща като среща на страните по насто­
ящия Протокол.
Член 30
Процедури и механизми за насърчаване на 
съответствието с настоящия Протокол
На първата си среща Конференцията на 
страните, служеща като среща на страни­
те по настоящия Протокол, разглежда и 
одобрява процедури за сътрудничество и 
институционални механизми за насърчаване 
спазването на разпоредбите на настоящия 
Протокол и решаване на случаите на не­
съответствие. Тези процедури и механизми 
включват разпоредби относно предлагането 
на съвет или помощ, когато е необходимо. 
Те са отделни от и не засягат процедурите 
за решаване на спорове и механизми по 
член 27 от Конвенцията.
Член 31
Оценка и преглед
Конференцията на страните, служеща 
като среща на страните по настоящия Про­
токол, изготвя оценка на ефективността на 
настоящия Протокол четири години след 
влизането му в сила, а впоследствие на 
периоди, определени от Конференцията на 
страните, служеща като среща на страните 
по настоящия Протокол.
Член 32
Подписване
Настоящият Протокол е открит за под­
писване от страните по Конвенцията в се­
далището на Организацията на обединените 
нации в Ню Йорк от 2 февруари 2011 г. до 1 
февруари 2012 г.
Член 33
Влизане в сила
1. Настоящият Протокол влиза в сила на 
деветдесетия ден след датата на депозиране 
на петдесетия инструмент за ратификация, 
приемане, одобрение или присъединяване от 
страните или от регионални организации за 
икономическа интеграция, които са страни 
по Конвенцията.
2. Настоящият Протокол влиза в сила за 
страна или регионална организация за ико­
номическа интеграция, която го ратифицира, 
приеме или одобри, или се присъедини към 
него след депозиране на петдесетия инстру­
мент, посочен в алинея 1 от настоящия член, 
на деветдесетия ден след датата, на която 
страната или регионалната организация за 
икономическа интеграция депозира инстру­
мента си за ратификация, приемане, одобрение 
или присъединяване, или на датата, на която 
Конвенцията влиза в сила за тази страна или 
регионална организация за икономическа 
интеграция, която от двете е по-късна.
3. За целите на алинеи 1 и 2 от настоящия 
член всеки инструмент, депозиран от регио­
нална организация за икономическа интегра­
ция, няма да се счита за допълнителен към 
този, който е депозирала страна – членка на 
тази организация.
Член 34
Резерви
Не се допускат резерви по настоящия 
Протокол.
Член 35
Оттегляне
1. Две години след датата на влизане в 
сила на настоящия Протокол за която и да 
било страна тази страна може да се оттегли 
от Протокола след подаване на писмено 
уведомление до Депозитаря.
2. Всяко подобно оттегляне влиза в сила 
една година след датата на получаването му 
от Депозитаря или на по-късна дата, ако е 
посочена в уведомлението за оттегляне.
Член 36
Автентичен текст
Оригиналът на настоящия Протокол, чиито 
текстове на арабски, китайски, английски, 
френски, руски и испански език са еднакво 
автентични, се съхранява от Генералния 
секретар на Организацията на обединените 
нации.
В уверение на което долуподписаните, 
надлежно упълномощени за това, подписаха 
настоящия Протокол на посочените дати.
Изготвен в Нагоя на двадесет и деветия 
ден от октомври две хиляди и десета година.
ПРИЛОЖЕНИЕ
ПАРИЧНИ И НЕПАРИЧНИ ПОЛЗИ
1. Паричните ползи включват, но не са 
ограничени до:
(a) вноски за достъп/вноска за събран или 
придобит по друг начин образец;
(b) авансови плащания;
(c) поетапни плащания;
(d) плащания като процент от прихода;
(e) лицензионни такси в случай на търговия;